CELEX: 52010PC0607
Language: mt
Date: 2010-10-27
Title: Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2000/25/KE fir-rigward tad-dispożizzjonijiet għat-tratturi mqiegħda fis-suq skont l-iskema tal-flessibbiltà

|

52010PC0607

Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2000/25/KE fir-rigward tad-dispożizzjonijiet għat-tratturi mqiegħda fis-suq skont l-iskema tal-flessibbiltà  /* KUMM/2010/0607 finali - COD 2010/0301 */  

	[pic] | IL-KUMMISSJONI EWROPEA |Brussel 27.10.2010KUMM(2010) 607 finali2010/0301 (COD)Proposta għalDIRETTIVA TAL-PARLAMENT EWROPEW U TAL-KUNSILLli temenda d-Direttiva 2000/25/KE fir-rigward tad-dispożizzjonijiet għat-tratturi mqiegħda fis-suq skont l-iskema tal-flessibbiltà(Test b’relevanza għaż-ŻEE)SEG(2010) 1252 SEG(2010) 1251MEMORANDUM TA’ SPJEGAZZJONI1. KUNTEST TAL-PROPOSTAId-Direttiva 2000/25/KE[1] dwar l-azzjoni li għandha tittieħed kontra l-emissjonijiet ta' inkwinanti ta' gass u partikolati minn magni għat-tmexxija ta' tratturi għall-agrikoltura jew għall-forestrija u li temenda d-Direttiva tal-Kunsill 74/150/KEE (aktar 'il quddiem "id-Direttiva") tirregola l-emissjonijiet massimi tal-egżost tal-monossidu tal-karbonju (CO), tal-idrokarboni (HC), tal-ossidi tan-nitroġenu (NOx) u materja ta' partikulu (PM) mill-magni tad-diżil li jkunu installati fit-tratturi għall-agrikoltura u għall-forestrija. Din id-Direttiva ġiet allinjata mad-Direttiva simili għal makkinarju mobbli mhux tat-triq (97/68/KE).Id-Direttiva tipprevedi stadji ta' limitu ta' emissjonijiet ta' strettezza dejjem tikber mad-dati korrispondenti ta' konformità. Il-manifatturi għandhom jiżguraw li l-magni l-ġodda jikkonformaw ma' dawn il-limiti sabiex jistgħu jitqiegħdu fis-suq.Fuq il-bażi tal-emenda tad-Direttiva 2004/26/KE[2], id-Direttiva 2005/13/KE[3] introduċiet l-istadju applikabbli bħalissa ta' limiti ta' emissjonijiet tal-maġġoranza tal-magni tad-diżil imsemmi bħala l-Istadju IIIA. Dawn il-limiti se jiġu sostitwiti mil-limiti aktar stretti tal-Istadju IIIB progressivament mill-1 ta' Jannar 2011 għat-tratturi ġodda li jinbiegħu. Il-perjodu ta' approvazzjoni tat-tip għal dawn il-magni beda fl-1 ta' Jannar 2010. Diversità kbira ta' produzzjoni ta' tratturi hija affettwata.Biex jikkonformaw mal-limiti tal-Istadju IIIB, il-magni bħalissa għandhom jkunu modifikati sostanzjalment. It-tibdiliet fil-konfigurazzjoni, id-daqs jew fil-piż tal-magni għandhom effett qawwi għall-manifatturi tat-tratturi li se jkollhom jaddattaw kompletament it-tifsila tal-magni tagħhom sabiex jakkomodaw il-magni modifikati. Dan il-proċess jista' jibda biss ladarba l-magna tiġi żviluppata kompletament. Is-soluzzjonijiet tekniċi għal magni konformi mat-IIIB ġeneralment għadhom mhux finalizzati. Għalhekk, il-manifatturi tat-tratturi mhumiex f'pożizzjoni li jfasslu mill-ġdid kompletament il-vettura fejn għandha tiġi installata l-magna. Filwaqt li għal xi wħud minnhom, il-ħtiġijiet ta' emissjonijiet skont l-Istadju IIIB mhux se jimponu problemi sinifikanti ħafna, f'każijiet oħra magna konformi mal-Istadju IIIB għadha 'l bogħod milli tkun iffinalizzata u hemm bżonn ta' ammont sostanzjali ta' aktar riċerka u żvilupp teknoloġiku biex ikun żgurat li t-tratturi jistgħu jitqiegħdu fis-suq b'magni konformi mal-Istadju IIIB.L-ispejjeż ta' konformità biex il-manifatturi jlaħħqu mal-limiti l-ġodda ta' emissjonijiet huma sinifikanti. Dawn l-ispejjeż jinkludu, pereżempju, l-ispejjeż tar-riċerka u l-iżvilupp, l-ispejjeż tat-tfassil mill-ġdid tat-tagħmir, l-ispejjeż tal-għodda ta' wara t-trattament, l-ispejjeż tad-dokumentazzjoni u l-ittikkettar, eċċ.Mill-bidu tal-2009 'l quddiem ħafna mill-industrija bbażata fl-UE li tipproduċi t-tratturi intlaqtet ħażin ħafna u mingħajr ma kien mistenni mill-krizi finanzjarja u ekonomika globali. B'mod ġenerali, it-tnaqqis f'daqqa fil-bejgħ ikkawża tnaqqis kbir fid-dħul u fil-kapital disponibbli biex jiffinanzjaw ir-riċerka u l-iżvilupp teknoloġiku għat-tratturi b'magni konformi mal-Istadju IIIB fil-kategoriji kollha ta' qawwa u l-applikazzjonijiet fil-limiti taż-żmien fid-Direttiva.Id-Direttivi 2004/26/KE u 2005/13/KE introduċew ukoll l-hekk imsejħa skema tal-flessibbiltà biex tiffaċilita t-tranżizzjoni bejn l-istadji differenti ta' emissjonijiet. Din tippermetti lill-manifattur tat-tratturi li jqiegħed fis-suq, matul il-perjodu ta' stadju wieħed tal-valuri tal-limitu tal-emissjonijiet tal-egżost, numru limitat ta' tratturi li jkollhom magni li jibqgħu jikkonformaw mal-limiti tal-emissjonijiet tal-egżost tal-istadju preċedenti. L-iskema tal-flessibbiltà tippermetti lill-manifattur tat-tratturi li jqiegħed fis-suq (1) għal kull kategorija ta' qawwa tal-magna numru limitat ta' tratturi li ma jaqbiżx l-20 % tal-bejgħ annwali tal-manifattur tat-tratturi (ikkalkulat fuq il-medja tal-bejgħ fl-UE tal-aħħar ħames snin) jew (2) numru fiss ta' tratturi kif stipulat fid-Direttiva. It-tieni għażla hija maħsuba għal impriżi iżgħar li jipproduċu volumi iżgħar ta' magni.Il-proposta mehmuża tindirizza s-sitwazzjoni li l-manifatturi jiffaċċjaw diffikultajiet biex jiksbu l-approvazzjoni għall-magni konformi mal-Istadju IIIB u jqiegħduhom fis-suq minħabba dewmien fit-tifsila ta' magni ġodda u l-kriżi finanzjarja mhux mistennija. Huwa propost li jiġu modifikati d-dispożizzjonijiet tal-iskema tal-flessibbiltà biex jitnaqqsu l-effetti tat-tranżizzjoni tal-Istadji tal-emissjonijiet minn IIIA għal IIIB billi tiġi estiża l-applikazzjoni tagħha filwaqt li jinżamm id-dħul fis-seħħ l-Istadju IIIB tal-limitu tal-emissjonijiet tal-egżost biex jinżamm l-għan tad-Direttiva li tnaqqas l-emissjonijiet ta' inkwinanti ta' gass u partikolati fl-Unjoni Ewropea.2. RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATTĠew ikkonsultati rappreżentanti tal-Istati Membri u l-partijiet interessati tal-industrija dwar il-proposta permezz tal-Grupp tal-Esperti dwar l-Emissjonijiet tal-Makkinarju skont id-Direttiva (GEME) u permezz tal-Grupp ta' Ħidma dwar it-Tratturi għall-Agrikoltura (WGAT). Barra minn hekk, il-Kummissjoni wettqet konsultazzjoni profonda bejn Mejju u Ġunju 2009 mal-awtoritajiet tal-Istati Membri u l-partijiet interessati relevanti kollha, jiġifieri l-industrija, l-organizzazzjonijiet ambjentali, l-assoċjazzjonijiet tal-ħaddiema. Il-proposta tqis Reviżjoni Teknika tad-Direttiva 97/68/KE[4] taċ-Ċentru tar-Riċerka Konġunta (JRC) li tinkludi, inter alia , evalwazzjoni tal-ħtieġa li jiġu emendati d-dispożizzjonijiet tal-iskema tal-flessibbiltà; studju tal-Valutazzjoni tal-Impatt minn konsulent estern[5] biex jivvaluta l-impatti tal-għażliet politiċi proposti kif stabbiliti fl-abbozz tar-Reviżjoni Teknika tal-JRC, u studju kumplimentarju dwar l-impatti tal-għażliet tar-Reviżjoni Teknika tal-JRC, inklużi l-konsegwenzi ta' emenda tal-iskema tal-flessibbiltà għall-SMEs.3. ELEMENTI LEGALI TAL-PROPOSTAL-għan tad-Direttiva 2000/25/KE, kif ukoll l-emenda proposta, hija li tikkontribwixxi lejn tħaddim bla skossi tas-suq intern għat-tratturi filwaqt li jkunu protetti s-saħħa tal-bniedem u l-ambjent. Il-bażi legali għalhekk hija l-Artikolu 114 tat-Trattat.Il-proposta tipprevedi l-emendi li ġejjin fid-Direttiva 2000/25/KE:Żieda fil-perċentwal tan-numru ta' magni mqiegħda fis-suq skont l-iskema tal-flessibbiltà f'kull kategorija ta' magna minn 20 % sa 50 % tal-bejgħ annwali ta tagħmir tal-manifattur tat-tratturi u adattament tan-numru massimu ta' magni li jistgħu jitqiegħdu fis-suq skont l-iskema tal-flessibbiltà bħala għażla alternattiva, fil-perjodu bejn l-Istadju IIIA tal-emissjonijiet sal-Istadju IIIB tal-emissjonijiet. Din il-miżura se tiskadi fil-31 ta' Diċembru 2013.4. IMPLIKAZZJONI BAĠITARJAIl-proposta ma għandhiex implikazzjonijiet għall-baġit Komunitarju.5. ELEMENTI FAKULTATTIVI2010/0301 (COD)Proposta għalDIRETTIVA TAL-PARLAMENT EWROPEW U TAL-KUNSILLli temenda d-Direttiva 2000/25/KE fir-rigward tad-dispożizzjonijiet għat-tratturi mqiegħda fis-suq skont l-iskema tal-flessibbiltàIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-funzjonament tal-Unjoni Ewropea, u b'mod partikolari l-Artikolu 114 tiegħu,Wara li kkunsidraw il-proposta mill-Kummissjoni Europea[6],Wara t-trażmissjoni tal-abbozz tal-att leġiżlattiv lill-Parlamenti nazzjonali,Wara li kkunsidraw l-opinjoni tal-Kumitat Ekonomiku u Soċjali Ewropew[7],Wara li kkunsidraw l-opinjoni tal-Kumitat tar-Reġjuni[8],Filwaqt li jaġixxu skont il-proċedura leġiżlattiva ordinarja,Billi:1.  Id-Direttiva 2000/25/KE tal-Parlament Ewropew u tal-Kunsill tat-22 ta' Mejju 2000 dwar l-azzjoni li għandha tittieħed kontra l-emissjonijiet ta' inkwinanti ta' gass u partikolati minn magni għat-tmexxija ta' tratturi għall-agrikoltura jew għall-forestrija u li temenda d-Direttiva tal-Kunsill 74/150/KEE[9] tirregola l-emissjonijiet tal-egżost mill-magni li jkunu installati fit-tratturi għall-agrikoltura u għall-forestrija. L-istadju attwali tal-limiti tal-emissjonijiet li japplikaw għall-approvazzjoni tat-tip tal-maġġoranza tal-magni bit-tqabbid bil-kompressjoni huwa msejjaħ Stadju IIIA. Id-Direttiva tipprevedi li dawk il-limiti jiġu sostitwiti bil-limiti aktar stretti tal-Istadju IIIB, li jidħlu fis-seħħ b'mod gradwali mill-1 ta' Jannar 2011 fir-rigward tat-tqegħid fis-suq u mill-1 ta' Jannar 2010 fir-rigward tal-approvazzjoni tat-tip għal dawk il-magni. L-Istadju IV, li jipprevedi valuri tal-limitu aktar stretti mill-Istadju IIIB, se jidħol fis-seħħ b'mod gradwali mill-1 ta' Jannar 2013 fir-rigward tal-approvazzjoni tat-tip għal dawk il-magni u mill-1 ta' Jannar 2014 fir-rigward tat-tqegħid fis-suq.2.  It-tranżizzjoni għall-Istadju IIIB tinvolvi bidla fit-teknoloġija li teħtieġ spejjeż sinifikanti tal-implimentazzjoni għat-tfassil mill-ġdid tal-magni u għall-iżvilupp ta' soluzzjonijiet tekniċi avvanzati. Din it-tranżizzjoni stipulata mill-leġiżlatur fl-2005 tikkoinċidi mar-riċessjoni ekonomika fis-settur ikkonċernat u dan jagħmilha diffiċli biex l-industrija tħallas l-ispejjeż tal-implimentazzjoni meħtieġa sabiex tadatta għar-rekwiżiti legali l-ġodda.3.  Id-Direttiva 2000/25/KE tipprevedi skema ta' flessibbiltà li tippermetti lill-manifatturi tat-tratturi li jixtru, fil-perjodu bejn żewġ stadji ta' emissjonijiet, kwantità limitata ta' magni li ma jikkonformawx mal-valuri tal-limitu tal-emissjonijiet attwali, iżda huma approvati sal-istadju preċedenti l-aktar qrib tal-limiti ta' emissjonijiet.4.  Mill-2005, id-Direttiva 2000/25/KE tipprevedi fl-Artikolu 4(8) l-evalwazzjoni tal-ħtieġa possibbli għal-flessibbiltajiet addizzjonali fir-rigward tal-valuri tal-limitu tal-Istadju IIIB u IV. Sabiex jiġi provdut serħan temporanju lill-industrija meta tkun għaddejja għall-istadju li jmiss, huwa meħtieġ li jiġu adattati l-kundizzjonijiet għall-applikazzjoni tal-iskema tal-flessibbiltà.5.  Matul it-tranżizzjoni mill-Istadju IIIA sal-Istadju IIIB, il-perċentwal tan-numru ta' magni mqiegħda fis-suq skont l-iskema tal-flessibbiltà, għandu jiżdied minn 20 % għal 50 % tal-bejgħ annwali tal-manifattur tat-tratturi b'magni f'dik il-kategorija. L-alternattiva mhux obbligatorja li numru massimu ta' magni jistgħu jiqiegħdu fis-suq skont l-iskema tal-flessibbiltà għandha tiġi addatta kif xieraq.6.  Id-Direttiva 2000/25/KE għalhekk għandha tiġi emendata skont dan.7.  Il-miżuri previsti f'din id-Direttiva jirriflettu diffikultà temporanja li tiffaċċja l-industrija; effettivament, dawn il-miżuri se jkunu ristretti għat-tranżizzjoni mill-Istadju IIIA sal-Istadju IIIB u jiskadu fil-31 ta' Diċembru 2013,ADOTTAW DIN ID-DIRETTIVA:Artikolu 1Id-Direttiva 2000/25/KE għandha b’dan tiġi emendata kif ġej:1. Għandu jiżdied is-subparagrafu li ġej fl-Artikolu 3a: "L-iskema tal-flessibbiltà, stabbilita fit-Taqsimiet 1.2., 1.2.1. u 1.2.2 tal-Anness IV għandha tapplika biss għat-tranżizzjoni mill-Istadju IIIA għall-Istadju IIIB u tiskadi fil-31 ta' Diċembru 2013."2. It-Taqsima 1 tal-Anness IV għandha tiġi sostitwita bit-test tal-Anness I għal din id-Direttiva.Artikolu 2 Traspożizzjoni1. L-Istati Membri għandhom jadottaw u jippubblikaw, mhux iktar tard minn [12-il xahar mill-pubblikazzjoni tad-Direttiva] il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet.Huma għandhom japplikaw dawk id-dispożizzjonijiet b'effett minn [Jum, Xahar, Sena = wara l-jum tad-data tal-applikazzjoni].Meta l-Istati Membri jadottaw dawk id-dispożizzjonijiet, dawn għandu jkun fihom referenza għal din id-Direttiva jew inkella għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.Artikolu 3Din id-Direttiva għandha tidħol fis-seħħ fl- 20 jum wara l-pubblikazzjoni tagħha f' Il-Ġurnal Uffiċjali tal-Unjoni Ewropea .Artikolu 4Din id-Direttiva hija indirizzata lill-Istati Membri.Magħmul fi ,Għall-Parlament Ewropew Għall-KunsillIl-President Il-PresidentANNESS IIt-Taqsima 1 tal-Anness IV għandha tiġi sostitwita b’dan li ġej:"1. AZZJONIJIET MILL-MANIFATTURI TA’ MAGNI U TRATTURI8.  Bl-eċċezzjoni tal-perjodu ta' tranżizzjoni bejn l-Istadju IIIA u l-Istadju IIIB, manifattur tat-tratturi li jixtieq jagħmel użu mill-iskema tal-flessibbiltà għandu jitolb permess mill-awtorità ta' approvazzjoni tiegħu biex iqiegħed jew iġib mill-fornituri tal-magni tiegħu, fil-perjodu bejn żewġ stadji tal-emissjonijiet, il-kwantitajiet ta' magni deskritti fit-Taqsimiet 1.1.1. u 1.1.2., li ma jikkonformawx mal-valuri tal-limitu tal-emissjonijiet attwali, iżda huma approvati sal-istadju preċedenti l-aktar qrib tal-limiti tal-emissjonijiet.9.  In-numru ta’ magni mqiegħda fis-suq taħt skema ta’ flessibbiltà ma għandhomx, f’kull kategorija ta’ magni, jaqbżu l-20 % tal-bejgħ annwali tal-manifattur tat-tratturi ta’ tratturi b’magna f’dik il-kategorija tal-magna (ikkalkulata bħala l-medja tal-aħħar ħames snin ta’ bejgħ fis-suq tal-Unjoni). Fil-każ li manifattur tat-tratturi qiegħed fis-suq tal-Unjoni tratturi għal perjodu ta' inqas minn ħames snin, il-medja li se tiġi kkalkulata hija msejsa fuq il-perjodu attwali li matulu l-manifattur tat-tratturi kkumerċjalizza tratturi fl-Unjoni.10.  Bħala għażla alternattiva għat-Taqsima 1.1.1., il-manifattur tat-tratturi jista’ japplika għal permess għall-fornituri tal-magni tiegħu biex iqiegħdu fis-suq numru fiss ta’ magni taħt l-iskema tal-flessibbiltà. In-numru ta' magni f'kull kategorija ta' magni ma għandux jaqbeż il-valuri li ġejjin:Kategorija tal-Magna (kW) | Numru ta’ Magni: |19-37 | 200 |37-75 | 150 |75-130 | 100 |130-560 | 50 |11.  Bl-eċċezzjoni tal-perjodu ta' tranżizzjoni bejn l-Istadju IIIA u l-Istadju IIIB, manifattur tat-tratturi li jixtieq jagħmel użu mill-iskema tal-flessibbiltà għandu jitolb permess mill-awtorità ta' approvazzjoni tiegħu biex iqiegħed jew iġib mill-fornituri tal-magni tiegħu, fil-perjodu bejn żewġ stadji tal-emissjonijiet, il-kwantitajiet ta' magni deskritti fit-Taqsimiet 1.2.1. u 1.2.2., li ma jikkonformawx mal-valuri tal-limitu tal-emissjonijiet attwali, iżda huma approvati sal-istadju preċedenti l-aktar qrib tal-limiti tal-emissjonijiet.12.  In-numru ta’ magni mqiegħda fis-suq taħt skema ta’ flessibbiltà ma għandux, f’kull kategorija ta’ magni, jaqbeż il-50 % tal-bejgħ annwali tal-manifattur tat-tratturi ta’ tratturi b’magna f’dik il-kategirja tal-magna (ikkalkulata bħala l-medja tal-aħħar ħames snin ta’ bejgħ fis-suq tal-Unjoni). Fil-każ li manifattur tat-tratturi qiegħed fis-suq tal-Unjoni tratturi għal perjodu ta' inqas minn ħames snin, il-medja li se tiġi kklakulata hija msejsa fuq il-perjodu attwali li matulu l-manifattur tat-tratturi kkumerċjalizza tratturi fl-Unjoni.13.  Bħala għażla alternattiva għat-Taqsima 1.2.1, il-manifattur tat-tratturi jista’ japplika għal permess għall-fornituri tal-magni tiegħu biex iqiegħdu fis-suq numru fiss ta’ magni taħt l-iskema tal-flessibbiltà. In-numru ta' magni f'kull kategorija ta' magni ma għandux jaqbeż il-valuri li ġejjin:Kategorija tal-Magna (kW) | Numru ta’ Magni: |37-56 | 200 |56-75 | 175 |75-130 | 250 |130-560 | 125 |14.  Il-manifattur tat-tratturi għandu jinkludi, fl-applikazzjoni tiegħu għall-awtorità ta’ approvazzjoni, dan it-tagħrif:(a) kampjun tat-tikketti li għandhom jitwaħħlu ma’ kull trattur li fih se tiġi installata magna li hija mqiegħda fis-suq taħt l-iskema tal-flessibbiltà. It-tikketti għandu jkollhom il-kliem li ġej: 'NRU TAT-TRATTUR ... (sekwenza tat-tratturi) TA' ...(numru totali ta' tratturi imqassma skont il-medda ta' qawwa rispettiva ) B’MAGNA NRU ... BL-APPROVAZZJONI TAT-TIP (Direttiva 2000/25/KE) NRU...'; kif ukoll(b) kampjun tat-tikketta supplimentari li għandha titwaħħal fuq il-magna li fiha l-kliem imsemmi fit-Taqsima 2.2. ta' dan l-Anness.15.  Il-manifattur tat-tratturi għandu jipprovdi lill-awtorità ta’ approvazzjoni kwalunkwe tagħrif li għandu x’jaqsam mal-implimentazzjoni tal-iskema tal-flessibbilità li l-awtorità ta’ approvazzjoni tqis meħtieġ biex tieħu deċiżjoni.16.  Il-manifattur tat-tratturi għandu jagħmel rapport kull sitt xhur lill-awtoritajiet ta’ approvazzjoni ta’ kull Stat Membru, fejn it-trattur jew il-magna tiġi mqiegħda fis-suq, dwar l-implimentazzjoni tal-iskemi tal-flessibbiltà li qiegħed juża. Ir-rapport għandu jinkludi dejta kumulattiva dwar in-numru ta’ magni u tratturi mqiegħda fis-suq taħt l-iskema tal-flessibbiltà, in-numri tas-serje tal-magni u t-tratturi, u l-Istati Membri fejn it-trattur ikun qiegħed jintuża. Din il-proċedura għandha titkompla sakemm l-iskema tal-flessibbiltà tkun għadha tintuża."DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT LIMITAT GĦAN-NAĦA TAD-DĦUL1. ISEM TAL-PROPOSTA:Proposta għal Direttiva tal-Parlament Ewropew u tal-Kunsill li temenda d-Direttiva 2000/25/KE fir-rigward tad-dispożizzjonijiet għal tratturi mqiegħda fis-suq skont l-iskema tal-flessibbiltà2. LINJI TAL-BAĠIT:Il-Kapitolu u l-Artikolu: Mhux applikabbliAmmont ibbaġitjat għas-sena kkonċernata:3. IMPATT FINANZJARJU( Il-proposta ma għandha l-ebda implikazzjoni finanzjarja4. MIŻURI KONTRA L-FRODIMhux applikabbli5. RIMARKI OĦRAJNL-ebda rimarki[1] ĠU L 173, 12.7.2000, p. 1[2] ĠU L 225, 25.6.2004, p. 3.[3] ĠU L 55, 1.3.2005, p. 35[4] L-abbozz tar-rapport finali tar-Reviżjoni Teknika tinsab fuq il-web page tal-NRMM fuq il-websajt Europa: http://ec.europa.eu/enterprise/mechan_equipment/emissions/2007tecrew_dfr.pdf[5] Ir-rapport finali tal-istudju IA mwettaq minn ARCADIS N.V. huwa disponibbli fuq il-paġna tal-internet tal-NRMM fuq il-websajt Europa. http://ec.europa.eu/enterprise/mechan_equipment/emissions/impactassessment/nrmm_iastudy_fnrep.pdf[6] ĠU C , , p. .[7] ĠU C , , p. .[8] ĠU C , , p. .[9] ĠU L 173, 12.7.2000, p. 1.